Liderul unui partid din Danemarca, fost ministru, a murit în timpul unei reuniuni a formațiunii politice. Avea 52 de ani
Data publicării:
Soren Pape Poulsen, liderul Partidului Popular Conservator din Danemarca, aflat în opoziţie, a murit sâmbătă, el suferind o hemoragie cerebrală, a anunţat partidul său, potrivit Reuters.
Politicianul avea 52 de ani.
Poulsen, fost ministru al Justiţiei, s-a prăbuşit în timpul unei reuniuni de partid şi a fost transportat de urgenţă la spital, a anunţat partidul său într-un comunicat.
"S-a prăbuşit în mijlocul a ceea ce îşi dedicase viaţa... ultimul lucru pe care l-a trăit a fost o rundă mare de aplauze din partea colegilor săi de partid", a precizat partidul, potrivit Reuters, citată de News.ro.